Nõukogude Liidu marssal

pisi|Viis esimest Nõukogude Liidu marssalit. Vasakult: Mihhail Tuhhatševski, Semjon Budjonnõi, Kliment Vorošilov, Vassili Blücher ja Aleksandr Jegorov. 
Nõukogude Liidu marssal (vene keeles Маршал Советского Союза) oli de facto Nõukogude Liidu kõrgeim sõjaväeline auaste (de iure oli kõrgeim auaste Nõukogude Liidu generalissimus, mida kandis vaid Jossif Stalin).

Ajalugu
Auaste asutati 22. septembril 1935 NSV Liidu Kesktäitevkomitee ja NSV Liidu Rahvakomissaride Nõukogu määrusega, see loodi Tööliste ja Talupoegade Punaarmee või Tööliste ja Talupoegade Merelaevastiku isikkoosseisule. Nõukogude Liidu marssali vaste mereväes oli Nõukogude Liidu laevastikuadmiral.  

Esimesena anti auaste 21. novembril 1935 viiele isikule: Vassili Blücherile, Semjon Budjonnõile, Aleksandr Jegorovile, Mihhail Tuhhatševskile ja Kliment Vorošilovile. Neist kolm: Tuhhatševski, Blücher ja Jegorov hukati hiljemalt kolme aasta pärast. 

Nõukogude Liidu marssal oli NSV Liidu kõrgeim sõjaväeline auaste kuni 26. juunini 1945, mil Jossif Stalin sai Nõukogude Liidu generalissimuse auastme, olles Nõukogude ajaloos ainuke isik, kes selle auastme sai. Pärast tema surma 5. märtsil 1953 oli Nõukogude Liidu marssal taas NSV Liidu kõrgeim auaste.

Kokku anti Nõukogude Liidu marssali auaste 41 isikule. Algul anti seda sagedamini, nii et korraga oli elus kümmekond marssalit, pärastpoole harvemini. Viimasena sai selle auastme NSV Liidu kaitseminister Dmitri Jazov 1990. aasta aprillis. Jazov oli viimane elus olev Nõukogude Liidu marssal, kes suri alles 2020. aastal. 

Pärast Nõukogude Liidu lagunemist 1991. aastal lõpetati auastme väljaandmine. 1993 kehtestati selle asemel Venemaa marssali auaste, mida on läbi aegade välja antud vaid korra: 11. novembril 1997 Igor Sergejevile. Nõukogude Liidu marssali auastet ei tunnistatud kehtetuks ega asendatud Venemaa marssali auastmega. 

Auastme pälvinud isikud olid üldiselt kaadrisõjaväelased, neli neist olid ka sõjaväelisi ametikohti täitnud poliitikategelased: Stalin, Lavrenti Beria, Nikolai Bulganin ja Leonid Brežnev. Beria sai marssali auastme sellepärast, et kogu KGB isikkoosseis võrdsustati sõjaväelastega ja julgeolekutöötajate erilised auastmed asendati automaatselt vastavate sõjaväeliste auastmetega.  

Kuuelt Nõukogude Liidu marssalilt võeti marssali auaste hiljem ära. Need olid Tuhhatševski, Blücher, Jegorov, Grigori Kulik, Beria ja Bulganin. Sealjuures Blücher suri ülekuulamise ajal peksmise tagajärjel, kui ta oli veel marssal, ja marssali auaste võeti talt ära postuumselt. Bulganin alandati kindralpolkovnikuks.Tuhhatševski, Blücher, Jegorov ja Kulik rehabiliteeriti postuumselt ning neile anti marssali auaste tagasi. Beria ja Bulganin oma auastet tagasi ei saanud. 

Nõukogude Liidu marssalid 1935−1991
 Nr Aasta Kuupäev Pilt Nimi Märkused   20. november 85px Vassili Konstantinovitš Blücher (1890–1938) Lasti maha. Auaste võeti postuumselt ära 10.03.1939, ennistati 14.03.1956   20. november  Semjon Mihhailovitš Budjonnõi (1883–1973)    20. november 85px Aleksandr Iljitš Jegorov (1883–1939) Lasti maha. Auaste võeti ära 27.03.1938, ennistati 14.03.1956   20. november 85px Mihhail Nikolajevitš Tuhhatševski (1893–1937) Lasti maha. Auaste võeti ära 11.06.1937, ennistati 31.01.1957   20. november 85px Kliment Jefremovitš Vorošilov (1881–1969)    7. mai 85px Grigori Ivanovitš Kulik (1890–1950) Auaste võeti ära 16.02.1942, sai kindralmajori auastme 17.03.1942, ülendati kindralleitnandiks 15.04.1943, ennistati postuumselt 1957   7. mai 85px Boriss Mihhailovitš Šapošnikov (1882–1945)    7. mai 85px Semjon Konstantinovitš Timošenko (1895–1970)    18. jaanuar 85px Georgi Konstantinovitš Žukov (1896−1974)    16. veebruar 85px Aleksandr Mihhailovitš Vassilevski (1895−1977)    6. märts 85px Jossif Vissarionovitš Stalin (1879−1953) Ülendati Nõukogude Liidu generalissimuseks 27.06.1945   20. veebruar 85px Ivan Stepanovitš Konev (1896−1968)    18. juuni 85px Leonid Aleksandrovitš Govorov (1897−1955)    29. juuni 85px Konstantin Konstantinovitš Rokassovski (1896−1968) Poola marssal 05.11.1949   10. september 85px Rodion Jakovlevitš Malinovski (1898−1967)     85px Fjodor Ivanovitš Tolbuhhin (1894−1949)    26. oktoober 85px Kirill Afanasjevitš Meretskov (1897−1968)    9. juuli  Lavrenti Pavlovitš Beria (1899−1953) Lasti maha. Auaste võeti ära 26.06.1953   3. juuli 85px Vassili Danilovitš Sokolovski (1897−1968)    3. november  Nikolai Aleksandrovitš Bulganin (1895−1975) Parteitegelane. Degradeeriti kindralpolkovnikuks 26.11.1958   11. märts 85px Ivan Hristoforovitš Bagramjan (1897−1982)    11. märts 85px Sergei Semjonovitš Birjuzov (1904−1964)    11. märts 85px Andrei Antonovitš Gretško (1903−1976)    11. märts 85px Andrei Ivanovitš Jerjomenko (1892−1970)    11. märts 85px Kirill Semjonovitš Moskalenko (1902−1985)    11. märts 85px Vassili Ivanovitš Tšuikov (1900−1982)    8. mai 85px Matvei Vassiljevitš Zahharov (1898−1972)    6. mai 85px Filipp Ivanovitš Golikov (1900−1980)    28. mai 85px Nikolai Ivanovitš Krõlov (1903−1972)    12. aprill 85px Ivan Ignatjevitš Jakubovski (1912−1976)    15. aprill 85px Pavel Fjodorovitš Batitski (1910−1984)    15. aprill  Pjotr Kirillovitš Koševoi (1904−1976)    7. mai 85px Leonid Iljitš Brežnev (1906−1982) Parteijuht   30. juuli 85px Dmitri Fjodorovitš Ustinov (1908−1984) Parteitegelane   14. jaanuar 85px Viktor Georgijevitš Kulikov (1921−2013)    14. jaanuar 85px Nikolai Vassiljevitš Ogarkov (1917−1994)    17. veebruar 85px Sergei Leonidovitš Sokolov (1911−2012)    25. märts 85px Sergei Fjodorovitš Ahromejev (1923−1991)    25. märts 85px Semjon Konstantinovitš Kurkotkin (1917−1990)    25. märts 85px Vassili Ivanovitš Petrov (1917−2014)    28. aprill 85px Dmitri Timofejevitš Jazov (1924−2020) 

 Viited 

Vaata ka
Marssal


Kategooria:Nõukogude Liidu sõjaväelised auastmed